Lykken ble kortvarig for Sagmyr, idet han i februar 1982 ble anmeldt til Norges Idrettsforbunds domsutvalg for overtredelse av forbundets dopingbestemmelser. Han ble også suspendert av Norges Styrkeløftforbund. Bakgrunnen for dette var at resultatet av dopingprøven fra NM i styrkeløft klart beviste at Sagmyr hadde benyttet anabole steroider. Saken ble behandlet av domsutvalget i mars 1982, og Sagmyr ble utestengt fra all idrett i to år. Han ble også fratatt NM-gullet.